Kommunale stoptilbud

Vejledning til lokalforeninger ifm. møde med kommunen

Denne vejledning kan I som lokalforening brug ifm. planlægningen af møde med kommunen vedr. stoptilbud. Vejledningen beskriver, hvad I kan gøre og være opmærksom på inden, under og efter mødet.

Inden mødet

Inden mødet kan I undersøge følgende:

1. Hvilke rygestoptilbud findes i kommunen?
	1. Hvor mange forskellige tilbud findes der?
	2. Er der stoptilbud målrettet forskellige grupper – også sårbare målgrupper
	3. Er der tilbud både ift. rygning og røgfri nikotinprodukter?
	4. Er stoptilbuddene digitale eller fysiske tilbud?
	5. Markedsfører kommunen også Stopliniens tilbud samt e-kvit og XHALE?
	6. Er det nemt at finde information om tilbuddene på kommunens hjemmeside? Og er det nemt at finde ud af, hvem man skal kontakte hvis man vil have mere information eller tage imod tilbuddet?
2. Data – hvor mange rygere er der i kommunen, og hvor mange bruger stoptilbud?
	1. Antallet af rygere i kommunen kan ses i
		* Den Nationale Sundhedsprofil(data for voksne over 16 år): [danskernessundhed.dk](https://www.danskernessundhed.dk/)
		* Ungeprofilen (data for unges forbrug): findes på kommunens hjemmeside - ofte under referater fra udvalgsmøder. Kan også søges frem via googlesøgning – søg på ungeprofilundersøgelse og kommunenavn.
	2. I STOPbasens årsrapport findes data for antallet af stopforløb, stoprater m.v. for de enkelte kommuner: <https://www.stopbasen.dk>

Under mødet

Formålet med mødet er at starte en dialog om kommunens stoptilbud – herunder i hvilket omfang de er synlige og tilgængelige for alle relevante målgrupper.

Præsentér gerne de konkrete udfordringer, som I er stødt på, da I undersøgte kommunens tilbud. Derefter kan I i dialogen komme ind på, om de tilbud, der er, er tilgængelige nok, rammer de rigtige målgrupper osv.

Derudover kan I også spørge om muligheden for at samarbejde om stopforløbene. Lokalforeningen kan eksempelvis oplyse om stoptilbud ifm. events og aktiviteter i lokalsamfundet – fx ifm. Stafet for Livet, stande til markeder m.v.

Afrund mødet med en opsummering af konklusionerne på jeres drøftelser og sørg for de bliver ført til referat sammen med konkrete aftaler omkring de næste skridt.

Overvej om der ved mødets afslutning skal fastsættes en ny mødedato.

Efter mødet

* Følg op på de aftaler, der blev indgået på mødet
* Følg løbende med i hvilke stoptilbud kommunen udbyder og hvordan de markedsføres. På den måde er I godt forberedt frem mod næste møde.